jkorsvik/nowiki_second_scrape_merged huggingface dataset:
Mogadishu

Mogadishu (Somali:Muqdisho) er den mest folkerike byen og hovedstaden i Somalia. Byen har fungert som en viktig havn i forbindelse med handelsmenn rundt om i Det indiske hav i årtusener og hadde en estimert befolkning på 2 388 000 (2021). Mogadishu ligger i Benadir-regionen på Det somaliske  hav, som i motsetning til i andre regioner regnes som en fylkeskommune i stedet for en regional administrasjon føderal stat). Mogadishu har en lang historie, som strekker seg fra oldtiden og frem til i dag, og fungerte som hovedstaden i det innflytelsesrike Sultanatet i Mogadishu i det 9.-13. århundret, som i mange århundrer kontrollerte gullhandelen i Det indiske hav, og på 1200-tallet kom under Ajuran, som var en viktig aktør i middelalderens Silkeveien maritime handel.
Mogadishu ble grunnlagt av somaliske handelsmenn rundt år 900 og ble et viktig knutepunkt i handelen mellom Arabia og Øst-Afrika. portugiserne tok kontrollen over byen på 1500-tallet. I 1871 ble den erobret av Sultanen av muqdisho,  Under andre verdenskrig ble byen inntatt av britiske styrker fra Kenya. Etter uavhengigheten i 1960 ble Mogadishu hovedstad i Somalia. Siden 1977 har imidlertid borgerkrig preget landet. I 1990 overtok opprørere kontrollen over selve byen. Dette førte til kamper mellom ulike fraksjoner, noe som skadet byen stort. Fra 1992 til 1995 var FNs fredsbevarende styrker utstasjonert i byen. 3. oktober 1993 satte den amerikanske hæren i gang en offensiv for å ta til fange administrasjonen til den mektige krigsherren Mohamed Farrah Aidid. Denne operasjonen og den etterfølgende gatekampen som krevde 19 amerikanske og utallige somaliske liv er filmatisert i filmen Black Hawk Down.
I 2006 prøvde geriljagruppen Den islamistiske rettsunion å ta kontroll over byen uten hell.
Presidentvalget i USA 1840

Presidentvalget i USA i 1840 var det 14. presidentvalget i USAs historie. I et land med økomnomisk depresjon måtte sittende president Martin Van Buren gi opp kampen mot et nå samlet Whig Party, og overgi presidentembedet til krigshelten William Henry Harrison. 
Dette valget var unikt i det at valgmannskollegiet denne gang stemte på fire kandidater som enten hadde vært eller skulle bli presidenter: sittende president Martin Van Buren, valgvinneren William Henry Harrison, den valgte visepresidenten John Tyler, som overtok etter Harrison da han døde, og James K. Polk, som mottok én stemme til visepresidentembedet. 


== Se også ==
Liste over Amerikas forente staters presidenter
Hongkongdollar

Hongkongdollar (HK$, ISO 4217: HKD) er valutaenheten i Hongkong. Det er den niende meste handlede valutaen i verden. Dollaren er oppdelt i 100 cent. Kursen er bundet til amerikansk dollar siden 1983 slik at 7,8 HKD = 1 USD.


== Referanser ==
EM i friidrett 1946 – 100 meter kvinner

Øvelsen 100 meter kvinner i EM i friidrett 1946 ble avholdt på Bislett stadion i Oslo, Norge 22. august 1946.Liv Paulsen og  Solveig Toms representerte Norge, men kom ikke videre fra innledende heat.


== Finalen ==


== Kvalifisering (norsk deltager) ==


== Referanser ==


== Eksterne lenker ==
Norske EM-deltakere
Hans Solum

Hans Solum (født 17. februar 1912, død 1980) var en norsk pianist og musikkpedagog, kjent for sine mange urfremføringer, og for å ha utdannet flere av landets ledende utøvere.
Han var oppvokst på tettstedet Skage i Overhalla, der han om somrene var gjetergutt.
Begavelsen på pianoforte brakte ham til Oslo (rundt 1930), der han studerte piano under Nils Larsen. Han spilte til dans i hovedstaden og dirigerte mindre kor for å finansiere fortsatt skolering i orgelfaget, under Arild Sandvold  og som etterhvert brakte ham til debut som organist (1933) og pianist (1934). Han ble også engasjert som lærer ved Musikkonservatoriet i Oslo, samt ved Oslo Klaverskole.
Blant hans elever nevnes Jens Harald Bratlie,
Mons Leidvin Takle,
Peter Risan,
Bjørn Boysen,
Jon Laukvik,
Per Arne Løvold,
Ketil Haugsand og
Trond-Viggo Torgersen.
Blant de fremtredende kor han etter hvert rådde over nevnes mannskoret A capella som ofte
var i kringkastingen, og Filharmonisk Selskaps Kor.
Under og etter den andre verdenskrig opptrådte han ofte i duetter med fiolinist Alf Sjøen.
Solum ble engasjert som organist i Ullern kirke (1956). Han var far til filmregissør Ola Solum.
Til 60-årsdagen uroppførte han seks verk, 

Kjell Mørk Karlsens Koralpartita nr. 6',
Jan Elgarøys I eit evigt sekund,
Johan Kvandals Partita over Hvor godt det er å lande (tilegnet Solum),
Conrad Badens Motett
Trond Kvernos Våkn opp.


== Premier ==
Kongens fortjenstmedalje i gull


== Referanser ==


== Eksterne lenker ==
(en) Hans Solum på Discogs
EM i friidrett 1950 – 100 meter kvinner

Dette er de offisielle resultatene for øvelsen 100 meter damer ved EM i friidrett 1950 i Brussel, Belgia.Norge var ikke representert i øvelsen.


=== Forsøksheat ===
24. august


==== Heat 1 ====
Vind: 0 m/s


==== Heat 2 ====
Vind: 0.4 m/s


==== Heat 3 ====
Vind: -1.9 m/s


== Finalen ==


== Referanser ==


== Eksterne lenker ==
Norske EM-deltakere
Aspfjorden

Aspfjorden (lokalt Ospfjorden, lulesamisk: Esmevuodna), er en fjordarm av Sørfolda i Sørfold kommune i Nordland som strekker seg 3,5 kilometer i nordøstlig retning fra innløpet mellom Aspenes i nord og Kvarvshaugen i sør.Fra det 1,7 kilometer brede innløpet smalner fjorden gradvis innover til om lag 650 meter midtfjords. Det 480 meter høye Aspenesfjellet ligger på nordsiden mens Innerfjellet (246 moh.) ligger i den indre delen på sørsiden mens den ytre delen preges av åslandskap. I fjordbunnen har Aspfjordelva, som kommer ned fra Ospfjorddalen, sitt utløp.En kort trasé av E6 passerer fjordbunnen mellom Kalviktunnelen og Aspfjordtunnelen hvor Aspfjord-gårdene ligger. Lokale veier går langs nordsiden til Aspenes og til Kvarv-grendene på sørsiden.


== Se også ==
Kvarv kraftverk


== Fotnoter ==


== Referanser ==
EM i friidrett 1954 – 100 meter kvinner

Dette er de offisielle resultatene for øvelsen 100 meter damer ved EM i friidrett 1954 i Bern, Sveits. 
Anne-Lise Thoresen representerte Norge, men kom ikke videre fra innledende heat.


== Finalen ==


== Kvalifisering (norsk deltager) ==


== Eksterne lenker ==
Norske EM-deltakere
Drosjesvindelsaken

Drosjesvindelsaken var en større svindelsak blant drosjesjåfører i Oslo som ble avdekket i årene 2000-2002. Totalt var over 400 drosjeeiere og rundt 2 500 sjåfører innblandet i saken, mellom 20-25 % av ansatte i drosjenæringen i Oslo.Saken var den største skattemyndighetene hadde hatt mot én bransje i Norge.
Ifølge Oslo politidistrikt har 372 drosjeeiere unndratt totalt 625 millioner kroner fra beskatning. Tre av fire av disse hadde pakistansk bakgrunn. 341 av de 372 drosjeeierne var klienter av en regnskapsfører som stod sentralt i svindelen. I april 2008 ble han dømt til åtte års fengsel for grovt skattesvik. Regnskapsføreren initierte et komplett system for skatteunndragelse. Selv om han allerede i 1994 ble anmeldt for medvirkning til regnskapsjuks, vokste svindelen i omfang til tross for at skattemyndighetene stadig anmodet politiet om å prioritere saken. I stedet ble den liggende hos politiet, som etter seks år henla saken. Politiet ble sterkt kritisert for manglende handlekraft da saken senere ble avdekket. Først i 2003 ble saken tatt opp igjen. En av hovedmennene i saken kjørte inn et hundretalls millioner svarte kroner, ved hjelp av til dels uvitende sjåfører, som han plasserte i luksusboliger og investeringsselskaper i Pakistan.


== Litteratur ==
Einar Haakaas, Kjetil Sæter, Svindel uten grenser; en reise i svart drosjeøkonomi, Aschehoug forlag, Oslo (2010) ISBN 9788203292040


== Referanser ==


== Eksterne lenker ==
«Taxisvindelen kunne vært stanset i 1994», artikkel i Aftenposten, 7. januar 2010
Erling Westher

Erling Westher
(født 12. mars 1903, død 1986)
var en norsk pianist og pedagog.
Westher debuterte med Oslo Filharmoniske Orkester (1927) med Christian Sindings Klaverkonsert.
Han overtok den kunstneriske ledelsen av Klaverakademiet etter Nils Larsens bortgang (1937),
et verv han holdt inntil han  etablerte eget klaverinstitutt (1948).
Om Westhers undervisningsgjerning skrev Kjell Bækkelund blant annet at «Det som kjennetegner Westhers klaverpedagogikk er hans intense innlevelse i stoffet og hans evne til å inspirere eleven til det ytterste, samtidig som han vet en masse om spesielle klaverproblemer og har funnet fram til en klarhet på dette område.».Blant Westhers markante elever nevnes 
Kirsti Hjort,
Ruth Lagesen,
Olaug Fostås,
Karin Westher,
Oskar Raaum,
Ella Arntsen,
Rolf Østbye,
Gunnar Sønstevold,
Magne Hegdal,
Ester Skogsrud,
Johan Øian,
Hans Olav Egede Larssen,
Laila Aavatsmark,
Edvard Hagerup Bull,
Jarle Sørå,
Kåre Siem og
Rolf Syversen.
Ellers var han musikkritiker i hovedstadens blader, og fast musikkmedarbeider i Arbeiderbladet fra 1949.
Westher komponerte et stykke kalt Slottsvalsen, som ble innspilt og oppnådde en viss popularitet i 1930-årene.


== Premier ==
Statens kunstnerstipend 1963 (reise, studie) på kr 5 000


== Referanser ==


== Kilder ==
Friheten 1953.03.12. Oslo. 1953. s. 4.
EM i friidrett 1958 – 100 meter kvinner

Dette er de offisielle resultatene for øvelsen 100 meter damer ved EM i friidrett 1958 i Stockholm, Sverige. 
Reidun Buer representerte Norge, men kom ikke videre fra innledende heat.


== Finalen ==


== Kvalifisering (norsk deltager) ==


== Eksterne lenker ==
Norske EM-deltakere
EM i friidrett 1962 – 100 meter kvinner

Øvelsen 100 meter kvinner ved EM i friidrett 1962 ble avholdt i Beograd, Jugoslavia 12. og 13. september 1962.Norge var ikke representert i øvelsen.


== Resultater ==


=== Forsøksheat ===
12. september


==== Heat 1 ====
Vind: -0.2m/s


==== Heat 2 ====
Vind: -0.3m/s


==== Heat 3 ====
Vind: -0.5m/s


==== Heat 4 ====
Vind: -0.9m/s


=== Semifinaler ===
13. september


==== Semifinale 1 ====
Vind: 0.8m/s


==== Semifinale 2 ====
Vind: 0.6m/s


=== Finale ===
13. september
Vind: 2,3m/s


== Referanser ==


== Eksterne lenker ==
Norske EM-deltakere
Hollandsk gambit

Hollandsk Gambit er en gambit-undervariant av sjakkåpningsvarianten avslått dronninggambit der spillet etter de innledende trekkene 1.d4 d5 2.c4 e6 3.Sc3 Sf6 fortsetter med 4..Lg5 c5 5.cxd5 cxd4, se Diagram 1.


== Historie ==


== Hovedvarianter ==
Det er nedenfor gitt de viktigste hovedvariantene. Tegnet "?!" brukes for å indikere et tvilsomt trekk, "!?" et spennende trekk og "!" et godt trekk.

6.Da4+?! Dd7! 7.Dxd4 Sc6 8.Dd2 Sxd5
6.Dxd4 Le7 7.e4 Sc6
8.Lb5 0-0 9.Lxс6 bxс6 10.Lxf6 Lxf6 11.e5 с5! — svart har motspill
8.Dd2 Sxе4 9.Sxе4 еxd5 10.Lxе7 Dxе7 11.Dxd5 0-0 12.f3 Sb4 13.Dd6 Dxd6 14.Sxd6 Sс2+
8.De3
8…Sb4!? 9.Lb5+ Ld7 10.Lxd7+ Dxd7 11.Dd2 еxd5 12.Sxf6 Lxf6 13.еxd5 Lxс3 14.Dxс3 Sxd5 — med noe bedre spill for svart
8…Sxd5 9.exd5 Lxg5 10.f4 Sb4 11.0-0-0 Le7 12.Dd4
Jan Elgarøy

Jan Elgarøy (født 20. desember 1930, død 24. juni 2018) var en norsk organist og komponist.Han studerte orgel og komposisjon med Sigurd Islandsmoen (1945–48), og oppnådde høyere organisteksamen under Arild Sandvold og Nicolai Dirdal ved Musikkonservatoriet i Oslo (1950).  Deretter fordypet han seg under Finn Viderø i København,
Albert de Klerk i Haarlem, Bedrich Janacek i Lund, og besøkte ellers læresteder i Tyskland, Sveits og Østerrike.
Han var lærer ved sitt konservatorium (1957–60) og ble organist i Lambertseter kirke, samt orgellærer ved Universitetet i Oslo (1975–92).
Hans komposisjoner (i det vesentlige for kor og orgel) er modernistiske.  Han bodde i Moss.


== Referanser ==
Otto Lagarhus

Otto Lagarhus (født 30. oktober 1945) er en tidligere Luftfartsdirektør og flyger i SAS.
Lagarhus var flyger i SAS i 30 år og innehadde flere lederstillinger i flyselskapet. Fra 1979 til 1985 hadde han ansvaret for trening av nye piloter, deretter for all pilottrening til 1988. Deretter var han sjef for SAS Flight Academy. I 1993 kom han inn i konsernledelsen med ansvar for produksjon (vedlikehold, piloter, kabinpersonale osv.), en stilling han hadde frem til omorganiseringen i 1997. Han startet deretter eget rådgivningsfirma med større internasjonale flyselskaper som kunder.
I forbindelse med flyttingen av Luftfartstilsynet til Bodø, ble han i januar 2005 forespurt om å overta som Luftfartsdirektør på kort varsel. Dette oppdraget fullførte han i mai 2006 og fortsatt da sin konsulentvirksomhet. 
I mars 2007 ble han valgt til president i Norges Luftsportforbund og i 2010 til styremedlem i Fédération aéronautique internationale.


== Referanser ==


== Eksterne lenker ==
http://www.flynytt.no/artikler/norden-sterkt-representert/277598
http://www.dn.no/nyheter/naringsliv/2005/03/30/roser-luftfartsdirektor-i-skyene
Erik Østbye

Erik Østbye (født 5. februar 1808, død 4. januar 1875) var en norsk gårdbruker og lokalpolitiker.
Østbye arbeidet som forvalter ved Bærums Verk. Ved siden av dette drev han gårdene lille Dæhli i Vestre Bærum og nedre Skotta i Østre Bærum. Disse gårdene ble senere slått sammen med 120 dekar av øvre Gjettum, og drevet av Østbye og etterkommere under navnet Dalbo.Han var forlikskommisær fra 1857 til 1863. Østbye satt også i Bærum herredsstyre, og var ordfører i periodene 1852–1855 og 1860–1863.


== Referanser ==
Labank

En labank er en planke som forbinder flere bord slik at det oppstår en større treflate. Et eksempel er en labank med dimensjonen 2 tom 4 som feste for forskaling.
Presidentvalget i USA 1844

Presidentvalget i USA i 1844 var det 15. presidentvalget i USAs historie. Ved dette valget gjenerobret demokratene makten da James K. Polk slo ut Whigpartiets kandidat Henry Clay i et meget jevnt valg og ble landets 11. president.

Mye av valgkampen i 1844 dreide seg om utenrikspolitikk. Texas var også et tema, Polk mente Texas skulle innlemmes i USA, mens Clay var mot dette. Polk stilte til valg på en plattform som omfavnet amerikansk territorialekspansjon, og i tillegg til Texas mente demokratene at USA hadde et «klart og utvilsomt» krav på «hele» Oregon. Ved å knytte sammen grensetvisten i Oregon med den mer kontroversielle debatten om Texas appellerte demokratene til ekspansjonister både i nord og i sør. Polks motstand mot ekspansjon var en av grunnene til at han tapte valget, men også økonomiske spørsmål ble viktige for resultatet. 
Dette var det siste valget som ble avholdt på forskjellige dager i forskjellige stater, fra og med valget i 1848 avholdt alle stater valg på samme dato i november. 


== Se også ==
Liste over Amerikas forente staters presidenter
Supertirsdagen

Supertirsdagen (engelsk: Super Tuesday) er en tirsdag i februar eller mars i år med presidentvalg i USA, da en stor del av USAs delstater avholder primærvalg eller nominasjonsvalg for å avgjøre hvem som skal bli den demokratiske og den republikanske kandidaten til presidentposten. Det er imidlertid ikke et krav at det blir avholdt primærvalg i hver delstat, og partiene kan sløyfe dem i perioder da presidenten kommer fra deres eget parti, og de ikke ønsker partiinterne utfordrere.Den er en viktig dag i amerikanske primærvalgkamper da det er den dagen da flest delstater holder primærvalg. Å vinne stort på supertirsdagen gir ofte en presidentkandidat en tilstrekkelig dytt til å gå seirende ut av hele primærvalgprosessen. Hvilke delstater som har primærvalg på supertirsdagen og hvor mange som har det, varierer fra gang til gang. 
Demokratenes primærvalg er alltid proporsjonale, det vil si at kandidatene tildeles delegater avhengig av hvor stor andel av stemmene de får. Republikanerne derimot har majoritetsvalg i flere av de mest folkerike delstatene, hvilket innebærer at vinneren får alle delegater.Begrepet supertirsdag slo gjennom i 1988 da demokratene i flere delstater i sør bestemte seg for å holde sine primærvalg samtidig, den 8. mars. På den måten håpet de å få større innflytelse, og få fram en mer konservativ presidentkandidat. Planen mislyktes. Delstatene ble splittet mellom Al Gore, Jesse Jackson og Michael Dukakis, og til slutt var det den liberale Dukakis som ble demokratenes presidentkandidat. Supertirsdager har siden blitt holdt 10. mars 1992, 12. mars 1996, 7. mars 2000, 2. mars 2004, 5. februar 2008, 6. mars 2012, 1. mars 2016 og 3. mars 2020.


== Referanser ==
Duken

Duken er et tettbebygd strøk, en grunnkrets og et poststed (postnummer 3133) i Færder kommune.
Duken ligger på østsiden av Nøtterøy, mellom Nesbrygga og Knarberg, mens poststedet omfatter et vesentlig større område.
Duken postkontor ble brutalt ranet i april 1997. Kontoret er senere nedlagt.
Ifølge et sagn skal stedsnavnet stamme fra et bryllups- og dåpsfølge som kullseilte i farvannet her. Brudgommen skal ha bli funnet på Adamskjær, bruden på Brudeskjær, dåpsbarnet på Barneskjær og dåpsduken på Duken.


== Referanser ==
Dorian Yates

Dorian Andrew Mientjez Yates (født 19. april 1962 i Sutton Coldfield, England) er en engelsk tidligere profesjonell kroppsbygger som vant Mr. Olympia-tittelen seks ganger på rad, første gang i 1992. Han ga seg som regjerende mester.
Hans karriere besto av 15 seire og to andreplasser.


== Kroppsbygging-titler ==
1985 World Games, 7.-plass (amatør)
1990 Night of Champions, 2.-plass
1991 Night of Champions
1991 Mr. Olympia, 2.-plass
1991 English Grand Prix
1992 Mr. Olympia
1992 English Grand Prix
1993 Mr. Olympia
1994 Mr. Olympia
1994* Spanish Grand Prix
1994 German Grand Prix
1994 English Grand Prix
1995 Mr. Olympia
1996 Mr. Olympia
1996 Spanish Grand Prix
1996 German Grand Prix
1996 English Grand Prix
1997 Mr. Olympia


== Eksterne lenker ==
Offisielt nettsted 
Artikkelen har ingen egenskaper for sportsdatabaser i Wikidata
Mr. Olympia

Mr. Olympia er en internasjonal konkurranse for kroppsbyggere som avholdes hvert år av International Federation of BodyBuilders (IFBB). Vinneren blir ansett som den fremste kroppsbyggeren blant alle profesjonelle utøvere.
Konkurransen ble startet av Joe Weider for at Mr. Universe-vinnerne skulle få fortsette å konkurrere og tjene penger på sin idrett. Den første Mr. Olympia-konkurransen gikk av stabelen den 18. september 1965, i «Brooklyn Academy of Music» i New York.
Rekorden i flest antall seire er åtte, som holdes av Lee Haney (1984–1991) og Ronnie Coleman (1998–2005).
Fra 1999 har konkurransen blitt avholdt i Las Vegas, USA.
Filmen Pumping Iron (1977), viste noen av deltakernes forberedelser foran Mr. Olympia 1975, og hjalp til med å starte karrierene til Arnold Schwarzenegger og Lou Ferrigno.
Den tilsvarende konkurransen for kvinner kalles Ms. Olympia.


== Kvalifikasjon ==
For at Mr. Olympia skal være av høyeste klasse, må deltakerne oppfylle bestemte kriterier for kvalifikasjon, blant annet:

Tidligere Mr. Olympia-vinnere (men om det har gått mer enn 5 år trengs godkjenning av IFBB).
Topp 6-finalist fra forrige års Mr. Olympia.
Topp 6-finalist fra samme års Arnold Classic.
Topp 5-finalist fra samme års New York Men's Professional (tidligere Night of the Champions).
Topp 3-finalist fra andre konkurranser i regi av IFBB under året forut for Mr. Olympia.
I tillegg kan hovedarrangøren nominere en «spesielt invitert» deltaker, som ikke har kvalifisert seg på andre måter.


== Vinnere ==


=== Antall seire ===


== Classic Physique ==


== Eksterne lenker ==
Mr. Olympia 2008
Bildehistorikk over alle Mr. Olympia-vinnere
Nettsted med bilder og resultater
Acetat

Acetat, eller etanat, er enten et salt eller ester av eddiksyre.
I organisk kjemi betyr forkortelsen Ac acetyl gruppen. Anionet og den funksjonelle gruppen kan skrives som  −OAc og AcO−, eller OAc. Eksempler er HOAc for eddiksyre, NaOAc for  natriumacetat og EtOAc for etylacetat. Ac er også symbolet for grunnstoffet actinium, men forveksling mellom actinium og acetylgruppen er sjelden, siden actinium ikke har noen rolle i organisk kjemi.


== Salt ==
Acetat anion, [CH3COO]−, er et karboksylat og er korresponderende base til eddiksyre.  Acetationet dannes ved deprotonering av eddiksyre:

CH3COOH ⇌ CH3COO− + H+


== Ester ==
Acetatester er en ester av eddiksyre, med generell formel CH3COOR, hvor R er en organylgruppe.
Acetat kan også kalles celluloseacetat, spesielt fibre eller andre  produkter som acetatedisken brukt i lydopptakproduksjon.  Celluloseacetat kan bli funnet i mange husholdningsprodukter.


== Strukturformler ==

		
		
		
		
		
		
		


== Se også ==
Acetylation
Celluloseacetat
Natriumacetat


== Litteratur ==
Klein, David R. (2012). Organic Chemistry. Hoboken, N.J. John Wiley. ISBN 9780471756149. 
Bruice, Paula Yurkanis (2010). Essential Organic Chemistry (2 utg.). Boston. Prentice Hall. ISBN 9780321644169. 
McMurry, John; McMurry, Susan (2012). Organic Chemistry (8 utg.). Belmont, CA. Brooks/Cole. ISBN 0840054556. 
Chang, Raymond (2008). General chemistry : the essential concepts (5 utg.). Boston. McGraw-Hill. ISBN 9780071102261. 
Chang, Raymond; Goldsby, Kenneth A. (2014). General chemistry : the essential concepts (7 utg.). New York. McGraw-Hill. ISBN 9781259060427.
Morten Viskum

Morten Grabert Viskum (født 2. februar 1965 i Helsingør) er en norsk kunstner. I 1993 avbrøt han 6 år med veterinærstudier da han kom inn på Statens kunstakademi i Oslo. 
Morten Viskum ble kjent nasjonalt i 1995 da han gjennomførte «Rotte/oliven prosjektet». I løpet av to dager plasserte han 20 olivenglass, hvor olivenen var byttet ut med rottebabyer, i 20 dagligvarebutikker i de fem største byene i Norge. Siden har han vært regnet som en av Norges kontroversielle samtidskunstnere, blant annet skapte han store avisoverskrifter da han brukte en avkappet hånd fra et lik som malepensel i verkene med tittelen: «Hånden som aldri sluttet å male».
Etter endt utdannelse i 1997 har Morten Viskum vært representert på mange utstillinger nasjonalt og internasjonalt. Viskum jobber med installasjoner, performancer, fotografi og maleri. Han har etablert  Vestfossen Kunstlaboratorium, en kunsthall for internasjonal samtidskunst i Øvre Eiker. 


== Kunstsamler ==
Viskum har en privat kunstsamling som består av over 700 kunstverk av 226 kunstnere. I 2013 ble samlingen hans stilt ut hos Vestfossen kunstlaboratorium .


== Referanser ==


== Eksterne lenker ==
(en) Morten Viskum på Internet Movie Database
Jun Matsumoto

Jun Matsumoto (松本 潤 Matsumoto Jun, født 30. august 1983), ofte kalt MatsuJun av fans, er en japansk kjendis, skuespiller. Matsumoto er også en prisvinnende skuespiller og er mest kjent for rollen som Tsukasa Doumyouji i dramaet Hana Yori Dango. Andre nevneverdige dramaer han har spilt i inkluderer Bambino!, Kimi wa Petto og tredje sesong av Kinda'ichi Shounen no Jikenbo.


== Referanser ==


== Eksterne lenker ==
(en) Jun Matsumoto på Internet Movie Database 
(fr) Jun Matsumoto på Allociné 
(en) Jun Matsumoto på AllMovie 
(en) Jun Matsumoto hos The Movie Database
Acetal

Acetal er et molekyl med to oksygenatomer bundet til samme karbonatom med enkeltbinding. 
Tradisjonelt skilles det mellom ketal og acetal (mens ketal har to karbon-bundne R grupper, har acetal en karbon-bundet R gruppe som H-). I henhold til dagens terminologi klassifiserer ketaler som undergruppe av acetaler.
Plast kjent som acetal er en polyacetal.


== Litteratur ==
Klein, David R. (2012). Organic Chemistry. Hoboken, N.J. John Wiley. ISBN 9780471756149. 
Bruice, Paula Yurkanis (2010). Essential Organic Chemistry (2 utg.). Boston. Prentice Hall. ISBN 9780321644169. 
McMurry, John; McMurry, Susan (2012). Organic Chemistry (8 utg.). Belmont, CA. Brooks/Cole. ISBN 0840054556. 
Chang, Raymond (2008). General chemistry : the essential concepts (5 utg.). Boston. McGraw-Hill. ISBN 9780071102261. 
Chang, Raymond; Goldsby, Kenneth A. (2014). General chemistry : the essential concepts (7 utg.). New York. McGraw-Hill. ISBN 9781259060427.
Canadas Grand Prix 2003

Canadas Grand Prix 2003 var et Formel 1-løp arrangert den 15. juni 2003 på Circuit Gilles Villeneuve i Montréal, Canada. Det var det åttende løpet i Formel 1-sesongen 2003.


== Klassifisering ==


=== Løpet ===


== Referanser ==
Abbado

Abbado (italiensk: abate – abbed) er et italiensk etternavn som kan vise til:

Claudio Abbado (født 1933) – italiensk dirigent
Daniele Abbado (født 1958) – italiensk teater- og TV-regissør
Marcello Abbado (født 1926) – italiensk komponist og pianist
Michelangelo Abbado (1900–1979) – italiensk fiolinist og lærer
Roberto Abbado (født 1954) – italiensk dirigent